ওয়েব ডেস্ক: আর প্রজেক্টে চলা নয়। একেবারে সরকারি সংস্থা হয়ে যাচ্ছে মাদার ডেয়ারি। লাভজনক সংস্থাকে কর্পোরেট করতেই এই সিদ্ধান্ত নিয়েছেন পশ্চিমবঙ্গ রাজ্য সরকার।
   
বদলে যাচ্ছে মাদার ডেয়ারির নাম। এখন থেকে মাদার ডেয়ারির নাম হবে বাংলা ডেয়ারি। প্রজেক্টের অধীনে চলা এই সংস্থা এখন থেকে পুরোপুরি চলে আসবে রাজ্য সরকারের অধীনে। আজ রাজ্য মন্ত্রিসভার বৈঠকে এই সিদ্ধান্ত গৃহীত হয়েছে বলে জানিয়েছেন আইনমন্ত্রী চন্দ্রিমা ভটাচার্য। তিনি জানিয়েছেন, লাভজনক এই সংস্থাকে কর্পোরেটের ধাঁচে আরও বড়ও করে তৈরি করবে রাজ্য। এই সংস্থার কর্মীরা হবেন পুরোপুরি সরকারি কর্মী।